Vir weke het Siriese magte, gesteun deur Russiese, Iranse en Turkse vegters, die provinsie omring wat nou die laaste vestinge van die rebelle is.
’n Russiese amptenaar het soortgelyke stellings gemaak. “Alle terroriste oor die hele gebied moet uitgewis word,” het die Russiese minister van buitelandse sake, Maria Zakharova, aan AFP gesê.
Intussen het ’n woordvoerder van een van die rebellegroepe in Idlib aan Associated Press gesê dat die vegters gereed is vir die stryd.
“Ons het ons skanse versterk, ons het ons voorberei vir lugaanvalle, ” het Naji Moustafa, ’n woordvoerder vir die Nasionale Front vir Bevryding, gesê.
“Enige aanval op Idlib sal in ’n ramp ontaard, dit sal ’n bloedbad en baie groot humanitêre tragedie veroorsaak,” het die Turkse president, Recep Tayyip Erdogan, gesê. “Ons wil nie hê Idlib moet ’n bloedbad wees nie.”
Turkye se rol in Idlib is ingewikkeld. Vir ’n hele paar jaar het die Turkse regime in Ankara Siriese rebelle ondersteun wat teen Assad veg. Nou het die president van Turkye vir ’n wapenstilstand gevra omdat hy vrees dat ’n groot militêre offensief miljoene Siriese vlugteling oor die Turkse grens sal laat stroom.